CELEX: C2006/190/55
Language: et
Date: 2006-08-12 00:00:00
Title: Kohtuasi T-176/06: 30. juunil 2006 esitatud hagi — Sviluppo Italia Basilicata S.p.A versus Euroopa Ühenduste Komisjon

12.8.2006   
            
            
               ET
            
            
               Euroopa Liidu Teataja
            
            
               C 190/30
            
         30. juunil 2006 esitatud hagi — Sviluppo Italia Basilicata S.p.A versus Euroopa Ühenduste Komisjon
   (Kohtuasi T-176/06)
   (2006/C 190/55)
   Kohtumenetluse keel: itaalia
   Pooled
   
      Hageja: Sviluppo Italia Basilicata S.p.A (Potenza, Itaalia) (esindaja: advokaat Francesco Sciaudone)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada 20. aprilli 2006. aasta komisjoni otsus K (2006) 1706
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolevas asjas vaidlustatud otsusega tehti märkimisväärne finantskorrektsioon Euroopa Regionaalarengu Fondist (ERF) antud 5 600 000 euro suuruses abis, mis oli antud BIC Basilicata'le üldise toetusena Basilicata maakonnas tegutsevaid väikese ja keskmise suurusega ettevõtteid toetavate meetmete rakendamiseks ühenduse abi raamprogrammile Itaalias eesmärgi 1 sihtkohaks olevates maakondades. Eriti üldise toetuse meede 2 nägi ette riskikapitalifondide moodustamise abi eraldamiseks osa- või aktsiakapitali sissemaksete, kapitalilaenude ja vahetusvõlakirjade vormis ettevõtetele, mis asuvad Basilicata maakonnas või kavatsevad sinna asuda.
   Oma nõude toetuseks väidab hagejaks olev ettevõte:
   
               —
            
            
               Igasuguste õiguslike ja faktiliste asjaolude, mis toetaksid vaidlustatud otsust, puudumine hageja arvates selles osas, et fondist antud abil ei ole kõnealusel juhul olnud tegelikku positiivset mõju, kuna alla 3 protsendi fondi vahenditest on kasutatud ettevõtetes osalemiseks (kasulikkuse tingimus). Selles osas väidab hageja, et nimetatud tingimus ei ole ette nähtud konkreetsel juhtumil kohaldamisele kuuluvates eeskirjades, mis sisalduvad toetust andvas otsuses, ega struktuurifonde puudutavates üldistes eeskirjades. Sellest järeldub, et komisjon ei või kasulikkuse tingimusele viidates teha õiguspärast järeldust eeskirjade eiramise olemasolu kohta määruse nr 4253/88 artikli 24 tähenduses.
            
         
               —
            
            
               Otsuse 97/322/EMÜ rikkumine, kuna arvesse ei ole võetud artikli 19 punkti c ja seda on tõlgendatud vääralt. Hageja leiab selles osas, et kostja ei ole vaidlusaluses otsuses esiteks arvestanud mõistete “kohustus” ja “kulud” vahelist erinevust ja teiseks artikli sätteid, mis puudutavad rahastamise kestust, samuti ei ole ta arvestanud üldist toetust reguleerivaid sätteid, mis on abi heakskiitmist puudutava otsuse olemuslik osa ja milles selle konkreetse abi sobivaks kestuseks määrati 10 aastat.
            
         
               —
            
            
               Konventsioonis, määruse nr 4253/88 artiklis 25 ja määruse nr 2082/93 artiklis 26 eeskirjade eiramise tuvastamise kohta ette nähtud menetluse järgimatajätmine.
            
         Hagiavalduse lõpus väidab hageja samuti, et rikutud on õiguspärase ootuse, õiguskindluse ja proportsionaalsuse põhimõtet ning ei ole täidetud põhjendamiskohustust.